Henri Anier

Flora

Anier alustas jalgpalli mängimist Flora noorte akadeemias. Ta liitus Esiliiga 2007. aasta hooajaks klubisse Warrior laenul ja lõi 24 mänguga 13 väravat. Ta liigutati Flora esindusmeeskonda 2008. aasta hooajaks."Mängijateturul loob elevust peamiselt Kalju" (Estonian keeles). Soccernet.ee. 5. veebruar 2008. Vaadatud 21. august 2013.</ref> Anier tegi oma Meistriliiga debüüdi 8. märtsil 2008 kodumängul Nõmme Kaljuga. Oma esimesel hooajal Floras lõi Anier 28 mänguga 15 väravat. Pärast hooaega käis Anier üle euroopa klubides katsetel nende seas Hannover 96, Palermo ja Ascoli.
2009 liitus Anier Itaalia klubisse Sampdoria laenule kuni hooaja lõpuni, eelisõigusega omandada ka pärast laenuperioodi lõppu Anieri mängijaõigused lõplikult. Pärast Sampdoriast lahkumist 2010, taasliitus ta Floraga, kus tal oli läbimurde hooaeg lüües 13 väravat, sh. kübaratrikk 5:0 mängus Kohtla-Järve FC Lootuse vastu ning aitas oma klubil tiitli võiduni.
2011. aasta hooaeg oli veelgi edukam kui Anier oli Flora parim väravakütt liigas 21 väravaga ja klubi kaitses Meistriliiga tiitlit. Anier lõi oma uue isikliku parima neli väravat 13:1 mängus Ajaxi vastu. Anier lõi veel üe kübaratriki 27. septembril 2011, 6:0 võidumängus Sillamäe Kalevi vastu.

Viking

20. detsembril 2011 sõlmis Anier kolme-aastase lepingu Norra klubiga Viking Anier tegi oma liiga debüüdi 2012. aasta hooaja avapäeval võõrsilmängus Sandnes Ulfi vastu.

Fredrikstad (laenul)

4. aprillil 2013 liitus Anier Fredrikstadi leanule kuni 15. juulini 2013. Ta lõi oma esimese värava Fredrikstad 22. aprillil 2013, 1:2 kaotusmängus Sandefjordi vastu. 16. mai 2013 lõi anier kaks väravat 4:0 võidumängus Stabæk vastu.

Motherwell

29. juulil 2013, pärast ebaedu Vikingi algrivisse murdmisel, liitus Anier kuueks kuuks laenule Scottish Premiershipi klubisse Motherwelli. Anieri soovitas klubile tema koondisekaaslane Henrik Ojamaa, kes lahkus klubist kuu aega varem. Anier lõi värava oma debüüdil, hooaja avamängus, kus ta tuli sisse vahetusest, 1:0 võidumängus Hibernian vastu ning järgmise värava oma teises mängus, 1:3 kaotusmängus Aberdeen vastu. 10. jaanuaril 2014 sõlmis Anier Motherwelliga jäädava lepingu kuni 2016. aasta suveni.

Aue Erzgebirge

2014/15 hooaja eel liitus Anier avaldamata üleminekusumma eest 2. Bundesliga klubiga Aue Erzgebirge.

Dundee United

16. jaanuar 2015 tegi Anier tagasituleku Scottish Premiershipi liitudes Dundee Unitediga. Ta lõi oma esimese värava klubi eest 14. veebruaril 2015, 3:2 võõrsil kaotusmängus Kilmarnock vastu.

Hibernian (laenul)

1. septembril 2015 liikus Anier Hiberniani laenule, algselt 2015/16 hooaja lõpuni, kuid ta kutsuti Tannadice tagasi jaanuaris 2016 pärast ainult kolme vahetusest mängu Hibernianis.
8. august 2016 lõpetas Anier Dundee Unitediga osapoolte kokkuleppel lepingu.

Kalmar FF

10. august 2016 sõlmis Anier hooaja lõpuni kestva lepingu Rootsi klubiga Kalmar FF. Ta lõi oma klubi kasuks esimese värava 17. septembril 2016 Östersundile.

Inverness Caledonian Thistle

16. jaanuaril 2017 tegi Anier teise tagasituleku Šotimaa jalgpalli, liitudes Inverness Caledonian Thistlega. Ta tegi oma debüüdi vahetusest sekkudes 2:1 võidumängus Elgin City vastu Scottish Cupil.

FC Lahti

10. juuli 2017 sõlmis Anier 1,5-aastase lepingu Soome klubiga FC Lahti. Oma esimese värava lõi Anier oma teises mängus KuPS vastu.

Koondisekarjäär

A-koondise debüüdi tegi Anier 19. juunil 2011 sõpruskohtumises Tšiili vastu. Samas mängus tegid oma debüüdi veel Mikk Reintam, Joonas Tamm, Siim Tenno, Joel Indermitte, Meelis Peitre, Albert Prosa ja Andrei Veis.
Esimese värava lõi 8. novembril 2012 Omaanile.

Isiklikku

Tema noorem vend Hannes on samuti profijalgpallur.

Haridus

Alustas oma õpinguid 1998. aastal Tallinna Reaalkoolis. Õppis seal kuni 9. klassi lõpuni. Esindas mitu korda kooli põhikooli jalgpallimeeskonnas, olles seal juhtmängija ja kapten. Viis oma meeskonna kaks korda Tallinna meistriks. 2007. aastal astus Tallinna Saksa Gümnaasiumi. Alates sügisest 2011 õpis Tallinna Ülikooli bakalaureuseõppes kehakultuuri erialal.